ພວກຫລົບໄພນໍ້າຖ້ວມ ໃນບາງກອກ ເລີ່ມພາກັນກັບຄືນ ເມືອບ້ານແລ້ວ (ເບິ່ງວີດີໂອລາວ-ອັງກິດ)
​ເວລາ​ນີ້ ​ລະ​ດັບ​ນໍ້າທີ່ຖ້ວມຮ້າຍແຮງ ທີ່ສຸດໃນໄທກໍາລັງ​ລົດ​ລົງ​ຢ່າງ​ຊ້າໆ ​ ແຕ່​ຢູ່​ບາງກອກ​ ຫລາຍໆ​ຄົນ​ຍັງ​ບໍ່​ກ້າ ກັບ​ຄືນ​ບ້ານເຮືອນເທື່ອD
ໄພນໍ້າຖ້ວມຮ້າຍແຮງທີ່ສຸດໃນປະວັດສາດໄທ ຊຶ່ງເວລານີ້ລະດັບນໍ້າກໍາລັງລົດລົງຢ່າງຊ້າໆ ແຕ່ຢູ່ໃນຕົວເມືອງຫລວງບາງກອກຂອງໄທ ພວກປະສົບໄພນໍ້າຖ້ວມຫລາຍໆຄົນ ຍັງບໍ່ກ້າ ກັບຄືນບ້ານ ໃນຂະນະທີ່ລັດຖະບານ ກໍາລັງປຶກສາຫາລືກັນເຖິງວິທີການທີ່ຈະຊ່ວຍເຫລືອ ໃຫ້ຄ່າຊົດເຊີຍຜູ້ປະສົບໄພໃນການສູນເສຍຂອງພວກເຂົາເຈົ້າ ຜູ້ສື່ຂ່າວວີໂອເອ Gabrielle Paluch ເວົ້າກັບພວກຊາວບ້ານຊາວເມືອງ ຜູ້ທີ່ຈະປະເຊີນກັບພາລະການສ້ອມແປງຊີວິດ ຂອງພວກເຂົາເຈົ້າຄືນໃໝ່ຢ່າງໃດ ທີ່ສູນຫລົບໄພນໍ້າຖ້ວມ ແຈ້ງ ວັດທະນາ ໃນເມືອງຫລວງບາງກອກຂອງໄທ ທີ່ຈຸຜູ້ປະສົບໄພ ໄດ້ 3,800 ຄົນ ມີຫລາຍຄົນກໍກັບຕ່າວຄືນບ້ານແດ່ແລ້ວ ໃນລະດູທີ່ແຫ້ງກວ່າ ນາຍເດດ ຜູ້ປະສານງານອາສາສະໝັກສໍາລັບກຸ່ມເຍົາວະຊົນບາງກອກ ຊຶ່ງໃນຫລາຍອາທິດຜ່ານມາບໍ່ດົນນີ້ ນາຍເດດ ໄດ້ທໍາງານຊ່ວຍເຫລືອພວກປະສົບໄພຢູ່ທີ່ ສູນແຫ່ງນີ້ ນາຍເດດເວົ້າວ່າ: ຫລັງຈາກໄດ້ຫລັບນອນຢູ່ພື້ນປູກະເບື້ອງມາໄດ້ນຶ່ງເດືອນແລ້ວນັ້ນ ນາງ ສຸນັນ ຈິດສະຫວ່າງ ອາຍຸ 49 ປີ ກໍຕັດສິນໃຈກັບຄືນບ້ານ ໄລຍະທາງ 15 ຫລັກກິໂລແມດ ທີ່ຕ້ອງໃຊ້ເວລາສອງຊົ່ວໂມງ ໃນລົດເມທີ່ອອກແບບແລ່ນຜ່ານໍ້າເລິກໄດ້ ຢູ່ນອກບ້ານຂອງນາງນັ້ນ ປໍ້ານໍ້າທີ່ເປັ່ງນໍ້າອອກຕ້ອງທໍາງານຕະຫລອດ 24 ຊົ່ວໂມງ ເຖິງແມ່ນລະດັບນໍ້າລົດຕໍ່າລົງນຶ່ງແມດທີ່ບ້ານເຂດຣັງສິດຂອງລາວນັ້ນກໍຕາມ ມັນຕ້ອງໄດ້ໃຊ້ເວລາດົນກວ່ານີ້ ນາງມີສະມາຊິກຄອບຄົວ ທັງໝົດ 10 ຄົນ ໂຮມທັງ ແມ່ທີ່ເຖົ້າແກ່ຂອງນາງ ທີ່ເປັນໂຣກຫືດຮ້າຍແຮງແລະເຈັບຫລັງນັ້ນ ໄພນໍ້າຖ້ວມທີ່ສ້າງຄວາມເສຍຫາຍຢ່າງໜັກຂອງໄທ ທີ່ຄິດເປັນມູນຄ່າເສຍຫາຍເທົ່າເຖິງປັດຈຸບັນນີ້ຢ່າງໜ້ອຍກໍຕົກຢູ່ປະມານ 320 ລ້ານໂດລາ ບ້ານພວກເພື່ອນບ້ານໄກ້ຄຽງກໍຖ້ວມມາໄດ້ຫລາຍອາທິດແລ້ວ ນໍ້າເນົາເໝັນບວກ ກັບນໍ້າເສຍແລະຂີ້ເຫຍື້ອ ພວກປະກັນໄພກໍຍັງກໍາລັງກວດສອບຜົນເສຍຫາຍນັ້ນຢູ່ ນາງສຸນັນ ກ່າວວ່າ ນາງກໍຈໍາເປັນອາໃສຢູ່ໃນບ້ານທີ່ຖືກນໍ້າຖ້ວມຂອງນາງນັ້ນ ຖ້າຫາກແມ່ບໍ່ ເຈັບປ່ວຍ ແລະນາງກໍກະວົນກະວາຍທີ່ຈະຟື້ນຊີວິດຄືນໃໝ່ ບັດນີ້ ພວກປະສົບໄພນໍ້າຖ້ວມທັງຫລາຍພາກັນກັບຕ່າວຄືນບ້ານ ແຕ່ຫລາຍໆຄົນຈະປະເຊີນກັບ ຄວາມຍາກລໍາບາກຢ່າງແສນສາຫັດທີ່ຈະດໍາເນີນຊີວິດຕໍ່ໄປ ຊຶ່ງແມ່ນພຽງເປັນຈຸດເລິ່ມຕົ້ນເທົ່ານັ້ນ